קודקס אזרחי

קודקס אזרחי הוא אוסף שיטתי של חוקים אשר נועד להתמודד באופן מקיף עם תחומי הליבה של המשפט האזרחי. במדינות שבהן קיים קודקס אזרחי, קיים בדרך כלל גם קודקס סדר דין אזרחי. יש והקודקס האזרחי אינו מכיל נושאים מתחום המשפט המסחרי וחוקים העוסקים בתחום זה מאוגדים בקודקס מסחרי.

היסטוריה
רעיון הקודיפיקציה, דהיינו איסופם השיטתי, תוך עריכה עדכנית, של חוקים בתחום מסוים, מופיע עוד בימי בבל העתיקה. הקודקס העתיק ביותר הידוע בימינו הוא חוקי חמורבי מן המאה ה-18 לפנה"ס. הקודקס הקדום הידוע ביותר הוא ספרי החוקים של יוסטיניאנוס קיסר (Corpus Juris Civilis), אסופה שיטתית של המשפט הרומי שנערכה על ידי יוסטיניאנוס הראשון, קיסר האימפריה הביזנטית במאה ה-6.

קודקסים עתיקים אחרים כוללים חיבורי הלכה וחקיקה דתית כגון, המשנה היהודית, המשפט הקאנוני הקדום, והשריעה.

רעיון הקודיפיקציה ידע עדנה מחודשת בעידן הנאורות על רקע התפיסה הכללית ולפיה ניתן לסדר את כל תחומי החיים במערכת כוללת המבוססת על רציונליות. הקודיפיקציה בתקופה זו שאבה השראתה מן הקודיפיקציה של המשפט הרומי.

ניסיונות ראשונים בקודיפיקציה מודרנית נעשו במדינות דוברות גרמנית במחצית השנייה של המאה ה-18, כאשר אוסטריה, פרוסיה, בוואריה, וסקסוניה החלו בקודיפיקציה של מערכת המשפט שלהן. הקודקס הראשון הממוספר התפרסם בבוואריה בשנת 1756: Codex Maximilianeus bavaricus civilis, שמו הלטיני מעיד על אחד ממקורות ההשראה לכתיבתו. בשנת 1792 התפרסם קודקס שכלל משפט אזרחי, פלילי, וחוקתי, "חוקים כלליים למדינות הפרוסיות" (בגרמנית: Allgemeines Landrecht für die Preußischen Staaten), מפעל שהחל בעידודו של פרידריך הגדול. הקודקס הראשון, קודקס מערב גליציה, נכנס לתוקף באופן ניסיוני בגליציה בשנת 1797. הקודקס האזרחי האוסטרי (Allgemeines bürgerliches Gesetzbuch) הוכנס לשימוש רק בשנת 1811.

בצרפת חוקק קודקס נפוליאון בשנת 1804 לאחר שנים מעטות של עבודה, ושיקף במידה רבה את רעיונות המהפכה הצרפתית. קודקס נפוליאון הוא בעל השפעה בולטת במגמת הקודיפיקציה המודרנית כיוון שאומץ במדינות רבות שהיו תחת השפעה צרפתית בעת המלחמות הנפוליאוניות. מדינות דוגמת איטליה, בנלוקס, ספרד, פורטוגל (שם הוחלף הקודקס האזרחי בשנת 1966 לקודקס חדש שהשפעתו גרמנית), מדינות אמריקה הלטינית, קוויבק, לואיזיאנה, והקולוניות הצרפתיות, אימצו חקיקה השואבת מקודקס נפוליאון.

החל משנת 1881 החל פיתוחו של הקודקס האזרחי הגרמני (Bürgerliches Gesetzbuch, הידוע בראשי תיבות BGB) ואשר נכנס לתוקף ב-1 בינואר 1900 כחלק מתהליך איחודה של גרמניה. בשנת 1907 נכנס לתוקפו הקודקס האזרחי השווייצרי (Zivilgesetzbuch). שני קודקסים אלה היוו פריצת דרך במלאכת הקודיפיקציה בכך שהם מכילים מבנה סדור ומסווג של חוקים, המתחיל בחוקי יסוד ועקרונות יסוד משפטיים, ומתפרש לתחומים השונים של המשפט האזרחי (למשל, דיני חוזים, דיני עבודה, דיני ירושה). בעוד ששיטת הקודיפיקציה הצרפתית היא קזואיסטית באופייה, ומנסה להתמודד עם כל מקרה אפשרי, השיטה הגרמנית והשווייצרית אחריה, מניחה תחילה עקרונות מופשטים ומהם נפרשים באופן שיטתי דברי חקיקה בתחומים שונים. ל-BGB הייתה השפעה ניכרת על מפעלי קודיפיקציה במדינות שונות בהן יפן, יוון, טורקיה, פורטוגל (החל משנת 1966), ומקאו (קודקס אזרחי משנת 1999).

מדינות יבשת אירופה, להוציא את מדינות האיים הבריטיים ומדינות סקנדינביה, אימצו כולן קודקס אזרחי.

תוכן הקודקס האזרחי
קודקס אזרחי אופייני מכיל בדרך כלל את התחומים הבאים: דיני חוזים, דיני נזיקין, דיני קניין, דיני משפחה, ודיני ירושה. בדרך כלל קודקס נפרד מכיל תחומי משפט מסחרי, דיני חברות וסדר דין אזרחי.

המבנה האופייני לקודקסים מודרניים המושפעים מן ה-BGB הגרמני הוא:
 חלק כללי
 דיני התחייבויות
 דיני זכויות ממשיות
 דיני משפחה
 דיני ירושה

קודקסים אזרחיים בולטים
זוהי רשימה של קודקסים אזרחיים בולטים במדינות, או באזורי מדינות:

מדינה/אזורשם הקודקסשנת הוצאהתוקףהערות   Allgemeines bürgerliches Gesetzbuch   1812  בתוקף  -   Гражданский Кодекс Украины   2004  בתוקף  -   Codice Civile הקודקס האזרחי האיטלקי  1924 בתוקף  -   Kitab Undang-Undang Hukum Perdata (באינדונזית) הקודקס האזרחי האינדונזי  1848  בתוקף  - בבל  Codex Hammurabi תרגומים חוקי חמורבי  1780 לפנה"ס לערך  אינו בתוקף  -   Codex Maximilianeus bavaricus civilis  1756  אינו בתוקף  -  Bürgerliches Gesetzbuch   1900  בתוקף  ראו: הקודקס האזרחי הגרמני   Burgerlijk Wetboek  הקודקס האזרחי ההולנדי 1838  בתוקף  תוקן באופן מקיף בשנת 1992   Civil Code of the Philippines   1950  בתוקף  החליף את הקודקס הספרדי שהיה בתוקף בין השנים 1949-1889   Αστικός Κώδικας  הקודקס האזרחי היווני  1946  בתוקף  -   民法Civil Code of Japan תרגום   חלקים 1–3: 1896חלקים 4–5: 1898  בתוקף  -   Civil Code of the State of Louisiana  הקודקס האזרחי של מדינת לואיזיאנה  1825  בתוקף  -   موجز الدراسة תרגום  הקודקס האזרחי המצרי  1949  בתוקף  -   Código Civil español   1889  בתוקף  -   Српски грађански законик  הקודקס האזרחי הסרבי  1844  בתוקף    Kodeks cywilny  הקודקס האזרחי הפולני 1964  בתוקף  -   Código Civil Português  הקודקס האזרחי הפורטוגזי 1966 בתוקף  -   Allgemeines Landrecht   1794  אינו בתוקף  קוד ענק של 11,000 סעיפים שניסה להתמודד עם כל התרחשות אפשרית ומכאן גם מקור כישלונו   Código Civil de la República de Chile הקודקס האזרחי של רפובליקת צ'ילה  1855נכנס לתוקף: 1857  בתוקף  את עיקר ניסוחו עשה אנדרס בלו והוא אף מהווה בסיס לקודקסים בקולומביה, אקוודור ומדינות נוספות באמריקה הלטינית  קודקס נפוליאון Code Civil  1804  בתוקף    Civil Code of Lower Canada,הוחלף על ידי Civil Code of Québec   הראשון: 1865השני: 1994  בתוקף  -   Zivilgesetzbuch   1907  בתוקף  -   Civil and Commercial Code תרגום   ספרים 1–2: 1923 (פורסמו), 1925 (נכנסו לתוקף)ספר 3: 1925ספר 4: 1930ספר 5: 1935ספר 6: 1935 בתוקף  -

קישורים חיצוניים

הערות שוליים

קטגוריה:חקיקה
קטגוריה:משפט אזרחי